**LIQUI MOLY on mukana jääkiekon maailmanmestaruuskilpailuissa 2019**

Saksalainen öljynvalmistaja on Slovakiassa pelattavan turnauksen sponsori

**Toukokuu 2019 – LIQUI MOLY on mukana, kun maailman 16 parasta jääkiekkomaajoukkuetta taistelee maailmanmestaruudesta Slovakiassa 10. toukokuuta alkaen. Saksalainen öljy- ja lisäainevalmistaja on nimittäin vuoden 2019 jääkiekon MM-kisojen sponsori. ”Turnaus täydentää hyvin sponsorointikohteitamme moottoriurheilun maailmassa”, LIQUI MOLYn toimitusjohtaja Ernst Prost sanoo.**

LIQUI MOLY on tänä vuonna jääkiekon MM-kisojen sponsori kolmatta vuotta peräkkäin. Öljyvalmistajan logon voi nähdä kaukaloiden laidoilla turnauksen jokaisessa pelissä. ”Näkyvyys on äärimmäisen suuri”, Ernst Prost iloitsee. Viime vuoden MM-kisoissa Tanskassa katsomoissa pelejä seurasi yli puoli miljoonaa katsojaa. Television välityksellä pelejä seurasi 1,2 miljardia katsojaa.

Jääkiekkoa pelataan monissa maissa, jotka ovat LIQUI MOLYn liiketoiminnalle tärkeitä. Jääkiekko on suosittua muun muassa Pohjois-Amerikassa, Venäjällä ja Pohjoismaissa. ”Jääkiekon MM-kisat ovat erinomainen päätös talviurheilukaudellemme”, Ernst Prost sanoo. ”Kisojen jälkeen keskitymme taas moottoriurheiluun, kuten Formula ykkösiin ja MotoGP-sarjaan.”

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de